《爱客有感》
宋代·董嗣杲

在家最喜客，出外复过之。
相逢旅琐间，所恨力莫支。
迂旷胆相旅，相顾何须期。
或者诮交泛，责我无藩篱。
我性得之天，怀抱更坦夷。
谤随爱憎兴，而我了不知。
义利界限分，我心石不移。
风月賸佳趣，未易以迹窥。
有吟莫辞和，有酒须共持。
古道已不怍，徒重旅心悲。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。